Document ID: /roh_data/filtered/fineweb-2-filterrobots_roh.jsonl.gz/58891

Cun las restricziuns ed ils scumonds che las duas iniziativas agraras pretendan na saja betg pli pussaivel da proteger la cultivaziun da parasits e malsognas. La purschida da products indigens vegniss pli pitschna ed ils pretschs pli auts. Cun quests arguments cumbatta la cuminanza d'interess l'iniziativa da l'aua da baiver e l'iniziativa per in scumond da pesticids che vegnan en votaziun il zercladur. En questa cuminanza fan part tranter auter l'Uniun svizra dals producents da verduras, l'Uniun svizra da pumicultura e Jardin Suisse.
Lantschà il cumbat da votaziun ha er il comité che sustegna las duas iniziativas agraras.
La discussiun en il Controvers
En il Controvers han discussiunà Stefan Engler e Jon Pult davart las duas iniziativas agraras ch'ans spetgan a las proximas votaziuns.